че тези методи гарантират същото равнище на сигурност на данните като SFTP.
 (6)
 За да се намали финансовата тежест, свързана с предаването на ССК, на превозвачите следва да се позволи да прехвърлят всички ССК, създадени, събрани или съхранени в техните електронни записи, без подбор на отделни ССК. В тези случаи на Комисията и на компетентните органи на държавите членки следва да се даде възможност за достъп и използване на тези данни в съответствие с разпоредбите на Регламент (ЕО) No 515/97.
 (7)
 Мерките, предвидени в настоящия регламент, са в съответствие със становището на комитета, създаден съгласно Регламент (ЕО) No 515/97,
 ПРИЕ НАСТОЯЩИЯ РЕГЛАМЕНТ:
 Член 1
 Честота на докладване на ССК
 Превозвачите предават в регистъра на ССК пълните създадени, събрани или съхранени в електронните им записи ССК не по-късно от 24 часа, след като ССК е било вписано в електронните записи на превозвача.
 Предаването на исторически ССК съгласно член 18а, параграф 5 от Регламент (ЕО) No 515/97 се извършва в срок от 24 часа след създаването или събирането на първото ССК в електронните записи на превозвача, установяващо, че контейнерът е предназначен за въвеждане на митническата територия на Съюза.
 Член 2
 Формат на данните в ССК
 Превозвачите докладват ССК в съответствие със стандартите ANSI ASC X12 или UN/EDIFACT.
 Член 3
 Метод на предаване на ССК
 1. Превозвачите предават ССК, като използват SFTP (Secure Shell File Transfer Protocol).
 На превозвачите се разрешава да изпращат ССК, като използват други методи, при условие че последните гарантират равнище на сигурност, сравнимо с SFTP.
 2. ССК могат да се предават по един от следните начини:
 а)
 избирателно докладване на отделни ССК, както е посочено в член 18а, параграф 6 от Регламент (ЕО) No 515/97, или
 б)
 прехвърляне на всички ССК, създадени, събрани или съхранени в електронните записи на превозвачите, без подбор на отделни ССК.
 Когато превозвач предава ССК в съответствие с буква б), той приема, че Комисията и държавите членки имат достъп до тези данни и ги използват в съответствие с условията, определени в Регламент (ЕО) No 515/97.
 Член 4
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 1 септември 2016 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 10 март 2016 година.
 За Комисията
 Председател
 Jean-Claude JUNCKER
 (1) ОВ L 82, 22.3.1997 г., стр. 1.
 